Seuraatko kotisi kaukolämmönkulutusta? — inPulse Works
Kaukolämpö on Suomen suosituin lämmitysmuoto ja uusista kodeista kolme neljännestä kytketään kaukolämpöön. Valinta tehdään siksi, koska se on helppo lämmitysmuoto; lämmityksen hoitavat energiayhtiön ammattilaiset ja lämmintä vettä on aina käytettävissä.
Omaa lämmönkulutusta on kiinnostavaa seurata ja onneksi se on helppoa, sillä kaukolämpöyhtiöillä on käytössä nettipalvelu, johon kirjautumalla kodin lämmönkulusta pystyy tarkkailemaan vähintään kuukausitasolla ja tiedot saa siirrettyä vaikka exceliin. Kulutuspiikkejä seuraamalla voi vaikuttaa energiankulutukseen ja säästää selvää rahaa. Jos on tarvetta seurata useamman kiinteistön kaukolämmön käyttöä, nekin saa helposti samalle näytölle.
Kaukolämmön toimitusvarmuus on lähes 100 %. Lämmöntoimitus on keskeytyneenä keskimäärin vain 1,5 tuntia vuodessa ja se on vähän! Kaukolämpöyhtiöillä on käytössä näidenkin häiriötilanteiden varalle keskeytysviestintäjärjestelmä, josta koteihin lähtee tieto jakeluhäiriöistä ja myös ennakoiduista keskeytyksistä niin, että katkoksiin pystyy varautumaan etukäteen. Tiedot tulevat kätevästi tekstiviestillä. Joillakin kaukolämpöyhtiöillä on lisäksi käytössä karttapalvelu niin, että nettisivujen kautta voi seurata reaaliajassa jakelukatkoksia. Sieltä saa tietää myös arvioidun päättymisajan.
Näitä käteviä palveluja on käytössä meidän kaukolämpöä tuottavista asiakkaistamme esimerkiksi Jyväskylän Energialla, Lahti Energialla ja Vaasan Sähköllä.
”Kaukolämpö on kuin halaus: tulee läheltä, tuntuu kivalta ja lämmittää taatusti”, sanotaan lampoalahelta.fi-sivulla.
Edellä mainituista asiointipalveluista ja keskeytystiedotuksesta osaa Vesa kertoa lisää. Eli jos kaukolämpöyhtiösi ei vielä tarjoa sinulle mahdollisuutta seurata omaa käyttö- ja kulutustietoja ja saada tietoa häiriöistä kaukolämmön jakelussa, niin lähetäpä heille Vesan tiedot!
040 503 1369
vesa.hanninen (at) inpulse.fi
Newer PostNaisena ohjelmistoalalla
Older PostMiksi Akseli on Atrian johdolle tärkeä?